戲答  其一
作者：徐積
朝代：宋

paragraphs: 我喉已吞霜，我口復吞月。
吞霜吞月太麤豪，五臟心胸總清徹。
東家亦有人中清，一從年少名豪英。
文章餘事能用兵，蛇矛丈八折羽旌。
排成大陣將橫行，太華屹立洪河傾。
螭騰豹躣哮虎鳴，斗膽可落突眼睛。
衝車突騎出不意，鋒不可當聲動地。
前軍已勝後兵繼，唱罷凱歌氈帳睡。
將軍但築受降城，老大不煩修武備。